રામોલ વિસ્તારમાં આવેલી સ્વામિનારાયણ સોસાયટીમાં રહેતા પ્રવીણાબહેન રાજેશભાઇ પટેલે રામોલ પોલીસ સ્ટેશનમાં એક ચેઇન સ્નેચર વિરુદ્ધમાં ફરિયાદ કરી છે. ગઇ કાલે સવારે પ્રવીણાબહેન અને તેમના પડોશમાં રહેતા મીનાબહેન રામોલ વિસ્તારમાં આવેલ ગીરીવર સોસાયટીમાં બેસણાંનો પ્રસગ પતાવીને ઘરે રિક્ષામાં પરત ફરતાં હતાં ત્યારે એક બાઇક પર આવેલા યુવકે પ્રવીણાબહેને ગળામાં પહેરેલી ચેઇન ખેંચી હતી. પ્રવીણાબહેનને ચેઇન સ્નેચિંગ થયા હોવાનો ખ્યાલ આવી જતાં તેમને ચેઇન પકડી રાખી હતી. જેથી યુવકે પોતાના સ્ટીયરિંગ પરનો કાબૂ ગુમાવ્યો હતો અને જમીન પર પટકાયો હતો.